
A háromdimenziós utazóügynök probléma megoldása és vizualizációja

Kutatásomban az utazó ügynök problémával foglalkoztam, mely egy közismert prob-
léma, aminek a lényege, hogy adott városok között a bejárt út a lehető leggazdaságosabb
legyen. Számomra érdekes kérdés volt az implementálás, és az algoritmusok grafikus összehasonlítása.
Eleinte kettő darab algoritmust vetettem össze, végül az egyik algoritmust úgy
módosítottam, hogy nagy eséllyel és kis futási idővel szuboptimális utakat járjon be.
Dolgozatomban részletesen fogok írni az utazó ügynök problémáról, illetve az imp-
lementált meglévő algoritmusokról: Branch and Bound, Nearest Neighbour. Az utazó
ügynök problémáról háromdimenzióban; miben változtatja a problémát, miért fontos
kérdés, és az implementálása. Ezt Unity3D keretrendszerben implementáltam és vizu-
alizáltam. Itt véletlenszerűen gráfokat generáltam, amelyekre alkalmaztam a fentebb
említett algoritmusokat, majd összehasonlítottam azok lefutási idejét, távolságát, és a
bejárt utat vizualizálom háromdimenzióban.
Továbbá ismertetem a Nearest Neighbour hibáját, és az ennek a hibának a javítására
szolgáló módosított algoritmust. Ez egy általam tervezett és implementált algoritmus,
mely a Segmented Nearest Neighbour nevet viseli. Ismertetem ennek az algoritmusnak
az alapötletét, működését, hibáit, javításait, és a vele végzett kísérleteket.
Kutatásom eredményes volt, a lefutások sorozata után a Segmented Nearest Ne-
ighbour számottevően jobb eredményt adott, mint a Nearest Neighbour. A futási idő
nőtt, ám csak elhanyagolható mértékben. Azonban az algoritmusomhoz további kiegészítéseket tervezek a későbbiekben.

